Margrethe Christiane Augusta Danneskiold-Laurvig

Margrethe Christiane Augusta Danneskiold-Laurvig (født 18. juli 1694, død 8. juli 1761) var en dansk-norsk adelskvinne, gift grevinne til Leiningen-Westerburg-Neuleiningen.   

Hun var datter av stattholder i Norge Ulrik Frederik Gyldenløve og hustru Antoinette Augusta von Aldenburg. Den 23. februar 1711 giftet hun seg på Augustenborg med Georg II Karl Rudolf, greve til Leiningen-Westerburg (1666–1726), sønn av Georg Wilhelm, greve av Leiningen-Westerburg og Sophia Elizabeth zur Lippe. Hun ble hans tredje hustru, og paret fikk 9 barn sammen. 

Grevinnen overlevde sin mann med 35 år, og regjerte landet på vegne av sine sønner frem til 1738–39. Hun døde den 8. juli 1761, og ble begravet 2 dager senere i Martinskirken – som hun hadde vært med til å oppføre – i Grünstadt, under et stort følge.

Referanser 

Slekten Danneskiold-Laurvig